

**H O T Ă R Â R E**

**privind constatarea încetării de drept, înainte de expirarea duratei normale, a mandatului de consilier județean al doamnei Forna Maria**

Consiliul Judeţean Cluj întrunit în şedinţa ordinară;

Având în vedere Proiectul de hotărâre înregistrat cu nr. 26 din 25.02.2025 privind constatarea încetării de drept, înainte de expirarea duratei normale, a mandatului de consilier județean al doamnei Forna Maria, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 8038/25.02.2025; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 8040/25.02.2025 şi de Avizul cu nr. 8038 din 27.02.2025 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Înscrisul înregistrat la Consiliului Județean Cluj cu nr. 8028/2025 prin care doamna Forna Maria și-a înaintat demisia din funcția de consilier județean;
* Referatul constatator nr. 8028 din 25.02.2025 referitor la constatarea încetării de drept a mandatului de consilier judeţean în cazul doamnei Forna Maria, ca urmare a demisiei din această funcţie;
* Hotărârea Consiliului Judeţean Cluj nr. 212/2024 privind constituirea și organizarea comisiilor de specialitate ale Consiliului Judeţean Cluj, ca urmare a constituirii noului Consiliu Județean Cluj în data de 24 octombrie 2024;

În conformitate cu prevederile:

* art. 204 alin. (2) lit. a), alin. (6) - (7), alin. (10), alin. (15), alin. (17) și alin. (20) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 123 - 156, art. 229 alin. (2) lit. a) și alin. (3), alin. (6) - (8), alin. (12), alin. (17), alin. (19), alin. (20) și alin. (23) și ale art. 235 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 (republicată 2);

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. 1. (1)** Se constată încetarea de drept, înainte de expirarea duratei normale, respectiv cu data de 25.02.2025, prin demisie, a mandatului de consilier judeţean al doamnei Forna Maria, aleasă pe Lista de candidați a Partidului Național Liberal depusă la alegerile pentru Consiliul Județean Cluj din data de 9 iunie 2024.

**(2)** Se declară vacant locul de consilier judeţean deţinut de doamna Forna Maria în Consiliul Judeţean Cluj, precum și locul de membru al acesteia în Comisia de specialitate nr. 4 **- de patrimoniu și** servicii publice și în Comisia de specialitate nr. 6 - **de** educaţie, cultură și sport.

**Art. 2.** Prezenta hotărâre poate fi atacată de cei interesaţi la instanţa de contencios administrativ competentă, respectiv Tribunalul Cluj.

**Art. 3.** Prezenta hotărâre se comunică, în termenul prevăzut de lege, doamnei Forna Maria; Direcției Generale Buget-Finanțe, Resurse Umane; Direcției Dezvoltare și Investiții; Direcției Administrație și Relații Publice-Serviciul Administraţie Publică, ATOP; Comisiei de specialitate nr. 4 **- de patrimoniu și** servicii publice, Comisiei de specialitate nr. 6 - **de** educaţie, cultură și sport; Tribunalului Cluj, precum şi Prefectului Judeţului Cluj, şi se aduce la cunoştinţă publică prin afișare la sediul Consiliului Județean Cluj şi postare pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 18 din 27 februarie 2025**

*Prezenta hotărâre a fost adoptată cu 34 de voturi “pentru”, un vot ”împotrivă” și o ”abținere”**, fiind astfel respectate prevederile legale privind majoritatea de voturi necesară.*